Stand: D-1019

Firma: Automation Modules

Adresse: Bavnehøj 90

By: DK-6040 Egtved

Telefon: +45 30331301

www: automation-modules.com

Kontakt: Allan T. Meiling +45 30331301

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**MODULAR**

 **- Robotcelle koncept. En modulær robotcelle til brug ved CNC-maskiner**

MODULAR robotcelle konceptet gør det muligt at være konkurrencedygtig med en gammel uddateret CNC-maskine. Konceptet kan bruges til små eller mindre seriestørrelser da omstillingstiden er helt ned til 10 minutter. MODULAR robotcelle koncept er et modulært system der kan tilpasses de flestes behov.

Sammen med MODULAR -Nulpunktsystem giver MODULAR robotcelle konceptet mulighed for at blive brugt ved flere maskiner.

**Små seriestørrelser affødte udvikling af robotcelle**

For at øge konkurrenceevnen blev det, i LJ Maskinteknik A/S, besluttet at bruge robotceller i produktionen. Men i afsøgningen af markedet lykkedes det ikke at finde en robotcelle løsning, der opfyldte virksomhedens krav. Man ville gerne automatisere de mindre serier uden at det blev for dyrt og tungt. De eksisterende løsninger på markedet var med større robotter og afskærmning.

LJ Maskinteknik A/S gik derfor i gang med at udvikle en robotcelleløsning til egen produktion. En robotcelleløsning der over tid løbende blev udviklet og forfinet i egen produktionen efter kriterierne:

* Hurtig omstilling
* Emner af forskellig størrelse
* Lade fra ét sted og aflade færdige emner i en palle
* Fast placering af celle
* Flytbar for plads/rengøring/passe anden maskine
* Robotten skal flyttes med cellen
* Samme placering – Nulpunkt
* Kunne montere hjælpeværktøjer

Modular robotcelle konceptet er et meget velfungerende og brugervenligt produkt hvor erfaring fra dagligdagens produktion af små og mellemstore serier er inkorporeret. Et koncept der er meget nemt at bygge videre på.

Systemet hedder i dag ”Modular” og skal fremstilles i spin-off selskabet ”Automation Modules”. Automation Modules forventes oprettet i løbet af foråret og deler foreløbig adresse med LJ Maskinteknik A/S.

Robotcelle løsningen er baseret på UR-robotter fra Universal Robots, og med tilhørende moduler, der dækker et bredt spænd af behov.